মাদার টেরেজাকে নিয়ে বাঙালির গর্বের শেষ নেই। বাঙালি নন, একথা কেউ কোনও দিন বলেনি। আলবেনিয় এই নারী ভারতের দরিদ্র মানুষের সেবায় জীবনের সুমধ্যম সময় অতিবাহিত করেছেন। লোরেটো হাউসের আরামকে উপেক্ষা করে কলকাতার অবহেলিত মানুষের পাশে দাঁড়ানোর কঠিন সংগ্রাম করেছেন। শুধু কলকাতা নয়, কিন্তু কলকাতার হৃদয়ে অধিষ্ঠিত হয়েই গোটা পৃথিবীর দরিদ্র, পীড়িত আর নিরন্ন-নগ্ন মানুষের আশ্রয় হয়ে উঠেছিলেন তিনি। মাদার টেরেজাকে তাই কলকাতার মানুষের কাছে নতুন করে পরিচয় করানোর কিছু নেই। সাদা সুতির শাড়ি, নীল রঙের পাড়, মাথায় বাঙালি নারীর মত ঘোমটা সরল হাসির আড়ালে লুকিয়ে রেখেছিলেন তাঁর সেন্টহুড।